Un copil de 9 ani a căzut într-o fântână adâncă de 19 metri, în Constanța. Pompierii intervin pentru scoaterea lui
Pompierii intervin într-o localitatea din judeţul Constanţa, după ce un copil în vârstă de nouă ani a căzut într-o fântână adâncă de 19 metri.
Potrivit ISU Constanţa, evenimentul s-a petrecut în localitatea Mireasa.
La faţa locului s-au deplasat două maşini de descarcerare, un echipaj SMURD şi elicopterul SMURD.
La ora transmiterii acestei ştiri, pompierii încearcă scoaterea copilului din fântână. El este conştient şi comunică cu salvatorii săi.